સાઉથની ફિલ્મોમાં બિઝી નિધિ બોલિવૂડમાં કેવી રીતે આવી તે અંગે વાત કરતાં તે કહે છે કે હિન્દી ફિલ્મોમાં મારો પ્રવેશ અક્ષયકુમારના લીધે થયો. મને અક્ષયે મુંબઇમાં એક પાર્ટીમાં જોઇ અને પછી પોતાની હોમ પ્રોડક્શનની ફિલ્મ ‘ઓ માય ગોડ’ માટે સાઇન કરી. આ ફિલ્મમાં મને અભિનેત્રી તરીકે લીધી તે માટે હું અક્ષયકુમારની આભારી છું. નિધિને બોલિવૂડમાં ચિત્રાંગદાની હમશકલ ગણાવાય છે, પરંતુ આ વાત તેને પસંદ નથી. તે કહે છે કે સાચું કહું તો હું બિલકુલ ઇચ્છતી નથી કે મારી ઓળખ કોઇના હમશકલના રૂપમાં થાય. મને લોકો મારા કામના કારણે જાણે તેવી મારી ઇચ્છા છે. મારા માટે કામ સિવાય બીજું કંઇ મહત્ત્વનું નથી, જોકે તે પ્રિયંકા ચોપરાને પોતાની સ્ટાઇલ આઇકોન માને છે. નિધિ કહે છે કે હું પ્રિયંકા ચોપરાની બહુ મોટી ફેન છું. તે મારી જેમ જ નાનાં કપડાં અને હાઇ હિલ્સમાં સુંદર લાગે છે અને પોતાની જાતને સારી રીતે કેરી કરી શકે છે. •